Azawakh

***Azawakh*** ialah satu baka anjing dari Afrika Barat. Dengan asal usul purba, ia dipelihara di serata zon Sahel di Mali, di Niger, dan di Burkina Faso. Rantau ini termasuk Lembah Azawagh yang sempenanya baka ini dinamai. Walaupun pada umumnya dikaitkan dengan orang nomad Tuareg, anjing ini juga dibiakbakakan dan dimiliki oleh kumpulan etnik seperti orang Peulh, orang Bella, dan orang Hausa. *Azawakh* lebih berkaitan dengan *[[sloughi]]* berbanding dengan *[[saluki]]*.

## Perihal

### Penampilan
Ia langsing dan anggun dengan struktur tulang dan otot yang kelihatan melalui kulit nipis. Matanya berbentuk badam.

Lapis bulunya sangat pendek dan hampir tiada pada perut. Struktur tulangnya kelihatan sejelasnya melalui kulit dan perototan. Ototnya "kering", yang bermakna bahawa ototnya agak rata, tidak seperti grehaun Inggeris dan *[[whippet]]*. Dalam hal ini, ia serupa dari segi jenis dengan *[[saluki]]*.

### Warna
Warna yang diizinkan oleh piawaian baka Persekutuan Kinologi Antarabangsa (FCI) ialah pasir jernih hingga perang kekuning-kuningan/perang gelap, merah dan *[[brindle]]* (dengan topeng gelap atau tanpa topeng gelap), dengan lapik dada putih, hujung ekor, dan putih pada semua kaki (daripada hujung jari kaki hingga stoking tinggi). Sejak tahun 2015, stoking putih yang memanjang ke atas paras sendi siku dianggap sebagai ciri penyingkiran di negara-negara anggota FCI, sama seperti kolar putih atau kolar separuh (bertanda Ireland).

Sesetengah ahli pemuliharaan menyokong idea bahawa di Afrika, *azawakh* masih terdapat dengan pelbagai warna seperti merah, perang kekuning-kuningan biru (iaitu, dengan warna ungu lembut), *grizzle*, dan, jarang-jarang, biru dan hitam dengan pelbagai tanda putih termasuk bertanda Ireland (kolar putih) dan berwarna-warni (kebanyakannya putih). Oleh sebab variasi warna meluas ini dalam populasi asli, piawaian Amerika yang digunakan oleh AKC dan UKC mengizinkan sebarang gabungan warna yang terdapat di Afrika.

### Pergerakan

Gaya jalan ringan, lentur, dan lemah lembut *azawakh* ialah ciri ketara baka, begitu juga dengan derapan gantungan ganda menegak.

## Perangai
Baka ini, yang dibiakbakakan oleh orang Tuareg, orang Fula, dan pelbagai kaum nomad lain di Sahara dan Sahel sub-Sahara di Mali, di Niger, di Burkina Faso, dan di Algeria selatan, dikenali oleh orang Tuareg sebagai *oska*, digunakan di sana sebagai anjing pengawal dan untuk memburu gazel dan kelinci pada kelajuan sehingga . Kecekinan persekitaran Sahel telah memastikan bahawa hanya anjing paling cergas mandiri dan telah menyerlahkan kekasapan dan sifat berdikari baka ini. Tidak seperti sesetengah anjing pemburu penglihatan lain, *azawakh* lebih seperti pemburu kawanan dan ia menumbangkan buruan dengan sukuan belakang apabila buruan telah dipenatkan. Sebagai anjing pengawal, jika *azawakh* merasakan bahaya, ia menyalak untuk memaklumkan anggota lain dalam kawanan dan ia berkumpul bersama-sama sebagai satu kawanan di bawah pimpinan anjing alfa, kemudian mengusir atau menyerang pemangsa itu.

Tidak seperti anjing pemburu penglihatan lain, fungsi utama *azawakh* di tanah airnya ialah fungsi anjing pengawal. Ia menjalin ikatan kuat dengan pemiliknya dan cenderung untuk menyendiri terhadap orang asing.

*Azawakh* mempunyai paras tenaga tinggi dan daya ketahanan luar biasa. Ia merupakan pendamping pelatihan cemerlang untuk pelari. Banyak *azawakh* tidak menyukai hujan dan cuaca sejuk.

*Azawakh* berorientasikan kawanan dan membentuk tatatingkat sosial kompleks. Ia mempunyai ingatan luar biasa dan dapat mengenali satu sama lain selepas tempoh perpisahan panjang. Ia kerap boleh didapati tidur di atas satu sama lain untuk kehangatan dan pendampingan.

## Sejarah baka

Baka ini agak jarang di Eropah dan di Amerika Utara tetapi terdapat kumpulan penganut semakin membesar. *Azawakh* boleh didaftarkan dengan FCI di Amerika Syarikat melalui Federación Canófila de Puerto Rico (FCPR). Kelab-kelab Eropah FCI dan AKC mengiktiraf FCPR sebagai pejabat pendaftaran yang boleh diterima. AKC mengiktiraf *azawakh* sebagai anggota Kumpulan Hound pada tahun 2019. American Azawakh Association (AAA) ialah kelab induk AKC untuk *azawakh*. *Azawakh* boleh berdaftar dengan UKC dan ARBA. Baka ini belum didaftarkan oleh CKC. *Azawakh* layak untuk *lure coursing* ASFA dan AKC dan acara *coursing* padang terbuka NOFCA.

## Lihat juga
* Senarai baka anjing

## Catatan

## Rujukan

## Pautan luar

* 
* 
*